open-index/open-wikipedia-markdown huggingface dataset:
Geyve

**Geyve** er en by med 48 731 innbyggere (2017) i den tyrkiske provinsen Sakarya. Den ligger nord for Gölpazarı, nordvest for Taraklı, sør for Sapanca og øst for Pamukova.

## Referanser
Pamukova

**Pamukova** er en by med 29 293 innbyggere (2017) i den tyrkiske provinsen Sakarya. Den ligger nordøst for Osmaneli, nordvest for Gölpazarı, sør for Sapanca, øst for İznik og vest for Geyve.

## Referanser
Akyazı

**Akyazı** er en by med 87 892 innbyggere (2017) i den tyrkiske provinsen Sakarya. Den ligger nordøst for Taraklı, nordvest for Göynük, sørøst for Erenler, sørvest for Hendek og øst for Karapürçek.

## Referanser
Wiwibloggs

**Wiwibloggs** er en britisk bloggside og Youtube-kanal som diskuterer Eurovision Song Contest, etablert i 2009 av journalisten William Lee Adams.

Wiwibloggs er drevet av Eurovision-fans over hele verden. De som driver bloggen diskuterer og rangerer bidrag til Eurovision, intervjuer artister og personer relatert til Eurovision og diskuterer mye annet Eurovision-relatert. Bloggen er aktiv hele året rundt, men er mest aktiv i månedene som leder opp til Eurovision-uken (som er som regel i midten av mai), når land sender sine sangbidrag inn til Eurovision.

De norske korrespondentene for Wiwibloggs er Jacob Stepaschko og Åri Agam.

## Referanser




## Eksterne lenker
*
Netthat

**Netthat**, på norsk også omtalt som **netthets**, **nettrakassering** og annet, er hatefulle ytringer, diskriminering og trakassering på internett. 

## Offentlig netthat og privat digital mobbing
Sjikane på nettet kan rette seg mot navngitte enkeltpersoner som er offentlig kjent gjennom omtale i massemediene. De som blir utsatt for hat, kan også være meningsbærere som selv har ytret seg aktivt. De kan ha bidratt med innlegg og kommentarer i ulike typer meningsutvekslinger på Internett, enten på egne vegne eller som representanter for interessegrupper og andre aktører. Flere og gjentatte angrep mot samme person sendt fra forskjellige netthatere og internett-troll, kan oppleves som en kampanje organisert av meningsmotstandere og fiendtlige grupperinger.  

Trakassering i form av *[[digital mobbing]]* er mobbing som spres via elektroniske nettverk. Hets og plagsom oppmerksomhet kan skje gjennom sosiale medier og nettsteder som er åpne og synlige for alle, eller gjennom meldingstjenester der ytringer blir sendt direkte til offeret. Denne typen nettmobbing er oftest mer personlig motivert enn netthat mot kjente personer, det vil si at den rammer enkeltmennesker som mobberen kjenner privat. Den aggressive atferden foregår derfor gjerne innenfor et begrenset miljø der deltakerne eller medlemmene kjenner hverandre og kommuniserer digitalt. Digital mobbing kan for eksempel foregå i mindre grupper på en skole, på en arbeidsplass, i en ungdomsgjeng eller i et annet fellesskap.

## Omfang og kjønnsforskjeller

Ifølge statistikk presentert i 2018 er det flere menn enn kvinner som mottar ytringer som er «hatefulle, nedverdigende, truende, trakasserende eller stigmatiserende». Spørreundersøkelser viser imidlertid at kvinner oftere enn menn får kommentarer som retter seg direkte mot personen eller mot den gruppa kvinnen tilhører, mens menn oftere får ytringer om sakene det gjelder. Reaksjonene kan derfor ramme kvinnene hardere. 

## Netthat og ytringsfrihet

Det er ulike meninger om hvor grensene går for hva som må tåles av utspill og krenkelser, hva ytringsfriheten i et demokrati skal tillate av utsagn, og hva som eventuelt skal straffes eller stoppes av sensur.
 
## Se også
* Digital mobbing, mobbing på nettet og i meldingstjenester
* Hatefull ytring
* Trakassering
* Nett-trolling, å skrive og spre overdrevent provoserende innlegg i kommentarfelt på nettet 
* Digital gapestokk, *online shaming*
* Flaming, oppblussing i nettdebatter der motstanderne, ikke sakene kritiseres
* Nettvett

## Referanser


## Eksterne lenker
* Tips Politiet om hatefulle ytringer på internett
Karapürçek

**Karapürçek** er en by med 12 773 innbyggere (2017) i den tyrkiske provinsen Sakarya. Den ligger nord for Taraklı, sørøst for Erenler, øst for Sapanca og vest for Akyazı.

## Referanser
Sapanca

**Sapanca** er en by med 40 343 innbyggere (2017) i den tyrkiske provinsen Sakarya. Den ligger nord for Geyve, sør for Sapancasjøen, øst for Kartepe og vest for Akyazı.

## Referanser
Arifiye

**Arifiye** er en by med 43 234 innbyggere (2017) i den tyrkiske provinsen Sakarya. Den ligger nord for Geyve, sør for Serdivan, sørvest for Erenler og øst for Sapanca.
## Referanser
Serdivan

**Serdivan** er en by med 133 477 innbyggere (2017) i den tyrkiske provinsen Sakarya. Den ligger nord for Arifiye, sørvest for Adapazarı, øst for Kartepe og vest for Erenler.
## Referanser


## Eksterne lenker
*
Erenler

**Erenler** er en by med 85 649 innbyggere (2017) i den tyrkiske provinsen Sakarya. Den ligger nord for Taraklı, sør for Adapazarı, øst for Arifiye og Serdivan og vest for Hendek.
## Referanser
Hendek

**Hendek** er en by med 81 635 innbyggere (2017) i den tyrkiske provinsen Sakarya. Den ligger nordøst for Akyazı, sørvest for Gümüşova og øst for Erenler.
## Referanser
Kocaali

**Kocaali** er en by med 20 858 innbyggere (2017) i den tyrkiske provinsen Sakarya. Den ligger sør for Svartehavet, øst for Karasu og vest for Akçakoca.
## Referanser


## Eksterne lenker
*
Kaynarca

**Kaynarca** er en by med 23 760 innbyggere (2017) i den tyrkiske provinsen Sakarya. Den ligger sørvest for Karasu og øst for Kandıra.
## Referanser
16. etappe av Tour de France 2018

**16. etappe av [[Tour de France 2018]]** gikk fra Carcassonne til Bagnères-de-Luchon 24. juli 2018. 

Julian Alaphilippe vant etappen, hans andre etappeseier i rittet.

## Etapperesultater

## Sammenlagt

## Referanser


## Eksterne lenker
*
Colobizus

***Colobizus*** er en slekt av biller som tilhører den artsrike underfamilien Cerambycinae i familien trebukker (Cerambycidae).

## Utseende
Nokså store, slanke, metallisk blålige trebukker. Hodet er fremstrakt, noe snuteformet forlenget. Antennene er tynne og lengre enn kroppen. Beina er ganske lange, lårene på bakbeina noe klubbeformede.

## Levevis
Larvene utvikler seg i ved av løvtrær.

## Utbredelse
Slekten er utbredt i det sørøstlige Afrika (Tanzania, Malawi, Mosambik).

## Systematisk inndeling

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien Chrysomeloidea Latreille, 1802 (=Phytophaga)
***** Familien trebukker, Cerambycidae Latreille, 1802
****** Underfamilien tømmerbukker, Cerambycinae Latreille, 1802  
******* Stammen Callichromatini Blanchard, 1845
******** Slekten ***Colobizus*** Schmidt, 1922
********* *[[Colobizus aurivillii]]* Juhel, 2015
********* *[[Colobizus bicolor]]* Schmidt, 1922
********* *[[Colobizus seineri]]* Schmidt, 1922
********* *[[Colobizus tibiotarsalis]]* Schmidt, 1922

## Kilder
* Liste over slektene
* Katalog med utbredelsesdata, europeiske, afrikanske og asiatiske arter 
* Bilder av artene 

## Eksterne lenker
* 
*
Velferdsfunksjon

**Velferdsfunksjoner** brukes i velferdsøkonomi (en gren av samfunnsøkonomi) for å beskrive den totale nytten til alle individene i samfunnet. Velferdsfunksjonen bygger gjerne på individenes nyttefunksjoner. Velferdsfunksjonen må være konstruert slik at hvis samfunnet foretrekker situasjon A fremfor situasjon B, må verdien til velferdsfunksjonen være høyere for A enn for B. Velferdsfunksjoner kan dermed benyttes til å si noe om et tiltak i økonomien fører til større velferd i samfunnet. Det er imidlertid ikke én riktig måte å konstruere en velferdsfunksjon på, og Arrows umulighetsteorem viser at det ikke er mulig å finne en samfunnspreferanse som oppfyller en del sentrale kriterier bare ved å legge sammen preferansene til alle individene i samfunnet.

Velferdsfunksjoner kan benyttes i nytte-kostnadsanalyser, men grunnet metodiske problemer blir det gjerne benyttet en enklere tilnærming.

## Referanser


## Litteratur
* Hervik et al. (1997). NOU 1997:27: *[https://www.regjeringen.no/no/dokumenter/nou-1997-27/id116359/sec1 Nytte-kostnadsanalyser. Prinsipper for lønnsomhetsvurderinger i offentlig sektor]*. Besøkt 5. juli 2018.
Ferizli

**Ferizli** er en by med 25 909 innbyggere (2017) i den tyrkiske provinsen Sakarya. Den ligger nord for Söğütlü og sørvest for Karasu.
## Referanser
Jasper Stuyven

**Jasper Stuyven** (født 17. april 1992 i Leuven) er en belgisk profesjonell landeveissyklist.

Han vant 8. etappe av Vuelta a España i 2015, til tross for å ha vært involvert i en tidlig kræsj som resulterte i et brukket båtbein i hånden og forårsaket han til å bryte rittet etter seieren.

Året etter, vant han rittet Kuurne–Brussel–Kuurne etter å ha stukket fra hovedfeltet med 20 kilometer til mål og holdt unna med 17 sekunder til nordmannen Alexander Kristoff.

## Meritter

;2009
:  Juniorverdensmester i landeveisrittet
;2010
: Paris-Roubaix for junior
;2013
: Sammenlagt, poengkonkurransen, ungdomskonkurransen og 2. etappe, Volta ao Alentejo
;2015
: 8. etappe, Vuelta a España
;2016
: Kuurne–Brussel–Kuurne
;2017
:Bronse i det nasjonale belgiske landeveisrittet
;2018
:Bronse i det nasjonale belgiske landeveisrittet
:4. etappe, BinckBank Tour
:Grand Prix de Wallonie
:Grote Prijs Jef Scherens - Rondom Leuven
;2019
:Sammenlagt, Deutschland Tour
;2020
:Omloop Het Nieuwsblad 
;2021
:Milano–Sanremo

## Referanser


## Eksterne lenker
* 
*
Tirso de Molina

**Tirso de Molina** (født 24. mars 1579, død 12. mars 1648) var en spansk dramatiker, poet, forfatter og katolsk munk. Sammen med dramatikere som blant andre Pedro Calderón de Barca og Lope de Vega regnes han blant kunstnerne som med sine bidrag til utviklingen av den spanske kulturen i barokken har gitt perioden tilnavnet «Den spanske gullalder». Spesielt for Tirso de Molinas verker er også det store oppbudet av kvinnelige hovedpersoner, samt at han stadig utforsker kjønnsaspekter i sin diktning.

## Spansk navneskikk: «Tirso»
I tråd med spansk navneskikk omtales Tirso de Molina ofte bare som «Tirso» (og ikke som «Molina»), slik man i tråd med norsk navneskikk kunne være tilbøyelig til å anta.

## Om forfatterskapet
Tirso de Molina skrev først og fremst forviklingskomedier, som for eksempel *Don Gil de las calzas verdes* (norsk: *Don Gil med de grønne [[Hose|hoser]]*), samt verker om katolske helgener. Et eksempel på den siste kategorien er trebindsverket *Santa Juana o La dama del olivar*.

Tirso har tradisjonelt blitt tillagt æren for å være opphavsmann til myten om Don Juan i komedien *El burlador de Sevilla*; den første utgaven kom antagelig ut allerede i 1617 i boken *Tan largo me lo fiais*. Pedro Calderón de la Barca var ansvarlig for å redigere en ny utgave denne historien senere på sekstenhundretallet, og en del kritikere mener at den i virkeligheten var forfattet av Andrés de Claramonte. Enkelte andre kritikere hevder at den nye utgaven bygget på en kjent arketyp som Tirso hadde forfattet mellom 1612 og 1625. I Tirsos verk er Don Juan en adelsmann fra Sevilla som skaper uorden i samfunnets rekker ved å ta for seg av en rekke kvinner som kommer i hans vei, og det ender med at han får sin straff fremfor gravmonumentet som er reist til minne om en av kvinnene som Don Juan har forgrepet seg på. Kvinnens døde far tar livet av Don Juan og fører ham med seg til underverdenen. Tirso ble med dette stykket den første forfatteren som tilkjente kvinnene han skrev om en dypere psykologisk dimensjon.

## Ettermæle
Tirso de Molina har fått en rekke steder og monumenter oppkalt etter seg. Blant de mest kjente er;

* Metrostasjonen Tirso de Molina i Spanias hovedstad Madrid
* Mercado Tirso de Molina, et overbygd marked i bydelen Puerta del Ángel i Madrid
* Mercado Tirso de Molina, et overbygd marked i utkanten av kommunen Recoleta i Chiles hovedstad Santiago de Chile
* Plaza Tirso de Molina, en plass i Madrid
* Teatro Tirso de Molina, et teater i Buenos Aires, Argentina
* Teatro Tirso de Molina, et teater i Barcelona, Spania
* Teatro Tirso de Molina, et teater i Italias hovedstad Roma
* Teatro Tirso de Molina, også kjent som Teatro Pérez Galdós, et teater i byen Las Palmas de Gran Canaria, Spania.

## Referanser


## Eksterne lenker
* 
*
8661 Ratzinger

**8661 Ratzinger** er en astroide fra den yttre regionen av asteroidebeltet og har omtrent 20 kilometer i diameter. Den var oppdaget den 14. oktober 1990 av de tyske astronomene Lutz D. Schmadel og Freimut Börngen ved Karl-Schwarzschild-Observatorium i Tautenburg, øst i Tyskland. Asteroiden er oppkalt etter Joseph Ratzinger, som ble Benedikt XVI i 2005.

## Referanser
Liste over statsledere i 574 f.Kr.

## Europa

## Eksterne lenker
* A.M.H.J. Stokvis (Leiden,1889):  «Manuel d'Histoire, de Généalogie et de Chronologie de tous les états du globe»
* http://my.raex.com/~obsidian/regindex.html 
* East Asia: A Cultural, Social, and Political History, Volume I: To 1800: A Cultural, Social, and Political History
Ladies Tour of Norway 2018

**Ladies Tour of Norway 2018** var den femte utgaven av Ladies Tour of Norway. Rittet var klassifisert som kategori 2.WWT og gikk over tre etapper i Østfold fra 17. til 19. august. Nytt av året var at det i forbindelse med rittet ble arrangert en egen lagtempo som et separat ritt klassifisert som 1.WWT den 16. august.

## Etapperittet

### Lagene

### Etappene

### Trøyene

Spurten på den svensk-norske grensa ved Kornsjø ble vunnet av danske Christina Siggaard.

### Resultater

### Startliste

## Lagtemporittet

Lagtempoen startet i Aremark og hadde målgang på Fredriksten festning i Halden.

### Lagene

### Resultater

## Eksterne lenker
* 
* Ladies Tour of Norway, TTT 2018 – UCI 1.WWT – Technical guide
* Ladies Tour of Norway 2018 – UCI 2.WWT – Technical guide
* Offisielle tidtakerresultater – UCI 2.WWT – VotreCourse
Bartherans

**Bartherans** er en kommune i departementet Doubs i Bourgogne-Franche-Comté-regionen øst i Frankrike. Kommunen ligger i kantonen Saint-Vit som tilhører arrondissementet Besançon.


Bartherans - img 46593.jpg|Sikten på Bartherans.
Bartherans - img 46591.jpg|Kirken i Bartherans.
Bartherans - img 46589.jpg|Kirkens interiør.


## Referanser


## Eksterne lenker
* 
* Bartherans på nettsiden til Institut géographique national
Calling Time

***Calling Time*** er det studioalbumet av den svenske artisten Basshunter. Det ble utgitt 13. mai 2013 av Gallo Record Companys.

## Sporliste

**Bonus tracks**

## Topplisteplasseringer

## Referanser


## Eksterne lenker
*
Jamaica International Invitational 2016

**Jamaica International Invitational 2016** var et internasjonalt friidrettsstevne som ble arrangert i Kingston på Jamaica 7. mai 2016.

## Resultater menn

## Resultater kvinner

## Kilder
*  Resultater IAAF

## Eksterne lenker
*  Jamaica International Invitational
Tessa Wullaert

**Tessa Wullaert** (født 1993) er en belgisk fotballspiller som spiller for den italienske klubben Inter og det belgiske landslaget.

## Karriere

### Klubbkarriere
Wullaerts første seniorklubb var SV Zulte Waregem i belgisk 1. divisjon, der hun spilte fra 2008 til 2012. Hun flyttet til RSC Anderlecht før 2012-13-sesongen, da en ny felles serie for Belgia og Nederland kalt BeNe League ble opprettet. Den sesongen vant hun den belgiske cupen, men hun sluttet etter sesongen for å spille for Standard Liège, hvor hun scoret 16 league-mål i løpet av 2013-14 sesongen og vant den belgiske cupen igjen. I sin andre sesong (2014-15) for Standard ble hun toppscorer i BeNe League og hjalp klubben til å vinne seriegull.

I mai 2015 flyttet hun til tyske VfL Wolfsburg, hvor hun spilte tre sesonger. Hun vant Bundesligaen to ganger med Wolfsburg, spilte to finaler i mesterligaen, og vant DFB-Pokal tre ganger. I 2018 meldte hun overgang til Manchester City, og signerte en toårskontrakt med den engelske klubben.

### Landslaget
Wullaert ble tatt ut til Belgias J-19-landslag som 15-åring i 2008, og spilte for laget i EM-sluttspillet 2011.  Samme år debuterte hun for seniorlandslaget. Etter bare fire år overtok hun rekorden for flest landslagsmål av en belgisk kvinnelig fotballspiller: hun kom likt med lagets kaptein Aline Zeler i november 2015 og gikk forbi i mars 2016 med mål nr. 26. Pr. juni 2018 har Wullaert scoret 39 mål på 71 landskamper.

## Referanser


## Eksterne lenker
*
Giulio Strozzi

**Giulio Strozzi** (1583-1652) var en venetiansk lyriker og librettist fra operasjangerens første år.

## Liv og virke
Giulio Strozzi var uekte, seinere legitimert, sønn av Roberto Strozzi og født inn i den innflytelsesrike florentinske patrisierfamilien Strozzi. Han vokste opp og studerte i Venezia før han studerte rettsvitenskap ved Universitetet i Pisa. Etter opphold i Roma, Padova og Urbino returnerte han til Venezia i 1620-årene og bodde der til sin død.

Etter å ha skrevet poesi, konsentrerte han seg fra 1627 om å skrive operalibretti. Samme år skrev han teksten til Claudio Monteverdis *La finta pazza Licori*, men prosjektet ble ikke fullført og både libretto og musikk er tapt. Strozzis tekster ble også brukt i operaer av Francesco Cavalli, Francesco Manelli og Francesco Sacrati.

Adoptivdatteren, som i realiteten sannsynligvis var hans kjødelig datter, Barbara Strozzi, var en kjent sopransanger og tidligbarokk komponist.

## Bibliografi
### Poesi og drama

*1611: *Erotilla*, tragedie
*1621: *Il natale di amore*, poesi
*1621: *La Venetia edificata*, heroisk dikt om Venezia i tolv cantos. Utvidet til 24 cantos i 1624.
*1625: *Il Barbarigo*, drama
*1628: *I cinque fratelli*,poesi. Tonesatt av Claudio Monteverdi


### Libretti

*1627: *La finta pazza Licori*, tonesatt av Claudio Monteverdi. Tapt.
*1629: *Gelosia placata*, tonesatt av Giovanni Rovetta
*1630: *Proserpina rapita*, tonesatt av Claudio Monteverdi
*1639: *La Delia*, tonesatt av Francesco Manelli
*1641: *La finta pazza*, tonesatt av Francesco Sacrati
*1643: *La finta sauia*
*1645: *Il Romolo e'l Remo*


## Referanser


## Eksterne lenker
* 
*
Başiskele

**Başiskele** er en by med 93 988 innbyggere (2017) i den tyrkiske provinsen Kocaeli. Den ligger sør for İzmit, øst for Gölcük og vest for Kartepe.
## Referanser
Kartepe

**Kartepe** er en by med 115 680 innbyggere (2017) i den tyrkiske provinsen Kocaeli. Den ligger sørøst for İzmit, øst for Başiskele og vest for Serdivan.
## Referanser
Kandıra

**Kandıra** er en by med 50 413 innbyggere (2017) i den tyrkiske provinsen Kocaeli. Den ligger sør for Svartehavet, øst for Şile og vest for Kaynarca.
## Referanser


## Eksterne lenker
*
Dilovası

**Dilovası** er en by med 47 663 innbyggere (2017) i den tyrkiske provinsen Kocaeli. Den ligger nord for Marmarahavet, øst for Gebze og vest for Körfez.
## Referanser
Çayırova

**Çayırova** er en by med 128 135 innbyggere (2017) i den tyrkiske provinsen Kocaeli. Den ligger nord for Darıca, øst for Tuzla og vest for Gebze.
## Referanser
Dolen Omurzakov stadion

**Dolen Omurzakov stadion** er et stadion i Bisjkek, Kirgisistan, som brukes for det meste fotballkamper. Stadionet har en kapasitet på  og er hjemmebanen til Kirgisistans herrelandslag i fotball, Dordoi Bishkek og Alga Bishkek.

## Referanser
Karamürsel

**Karamürsel** er en by med 56 404 innbyggere (2017) i den tyrkiske provinsen Kocaeli. Den ligger sør for Marmarahavet, øst for Altınova og vest for Gölcük.
## Referanser
Tuzla (Istanbul)

**Tuzla** er en by med 252 923 innbyggere (2017) i den tyrkiske provinsen İstanbul. Den ligger nord for Marmarahavet, øst for Pendik og vest for Çayırova.
## Referanser


## Eksterne lenker
*
Kleberis

**Kleberis** er en sort ris hvor en høy andel av amylopektin i kornets stivelse (ved høyst 6 % amylose) gjør at riskornene kleber fullstendig til hverandre når de dampes, og i enda høyere grad enn ved grøtris. Frisk kleberis er lett å gjenkjenne på de matthvite og ugjennomsiktige korn. Kleberis kokes ikke, men dampes.

## Anvendelse
Idet kleberis har en stor evne til å utvide seg, brukes det ofte til tykningsmiddel og bindemiddel. Kleberis benyttes til mange oppskrifter overalt i Sørøst-Asia og Øst-Asia.

I Kina spiser man gjerne zongzi (粽子), klumper av kleberis (糯米, *nuòmǐ*) dekket med bambus- eller sivblader med forskjellig fyll som dadler, søt bønnegrøt, skinke, krabber, jordnøtterr og eggeplomme. En tradisjonell snack fra Beijing er aiwowo, som spises kaldt.

Den japanske mochi, som er en fast del av nyttårsfesten, er søte boller av kleberis, som kan krydres med kinako.

I Korea brukes kleberis dels til fyldige grøtretter, for eksempel med tang og sesamfrø, med abalone eller med hønsekjøtt. Dels fremstilles det mange forskjellige riskaker av moset kleberis som songpyeon, fylt med sesam eller bønnemos, eller med pinjekjerner, maroni eller gresskar.

I det thailandske kjøkken benyttes kleberis (ข้าวเหนียว, *khao niao*, ofte også kalt *Sticky Rice*) overveiende, men ikke kun til søte retter. I det nordlige og nordøstlige Isan i Thailand samt i Laos er kleberis det primære levnetsmiddel. Til fremstillingen av kleberis benytter man i Thailand en trykkoker og en bambuskurv. Først lar man kleberisen utvide seg i ca. tre timer i kaldt vann, hvorpå kleberisen dampes i ca. 30 minutter. Etter dampingen kleber riskornene til hverandre. Ved spisingen løsner man risen eller former den til håndterlig tilbehør som man spiser til barbecue kjøtt- eller fiskeretter. I billige thailandske spisehus kan man kjøpe kleberis i små plastikkposer eller som fyll i bambusstenger eller bananblader. 

Ferdig kleberis brukes også til mange slags søtsaker i Thailand som *Khao Neow Moon* (med kokosnøttmelk), *Khao Tom Mad* (i bananblader) eller *Khao Neow Ma Muang* (med gul mango). Kleberis benyttes dessuten til å brygge et øl, *sato* (สาโท).

## Referanser


## Eksterne lenker
* 
* Thailandsk kleberis - Opprinnelse og kvalitet
* Oppskrift på kleberis
Monique Rødahl

**Monique Bernice Rødahl** (født 29. juni 1960 i Auckland) er en norsk/newzealandsk tidligere svømmer som representerte IL Norodd og IL Varg.

Hun deltok i Sommer-OL 1976 for New Zealand. Hun vant 17 NM-gull i perioden 1978–1980. Hun vant kongepokalen i 1980.

## Medaljer i norske mesterskap

## Referanser


## Kilder
* medley.no: Medaljevinnere NM svømming
* Berit Skirstad (1986): Hvem er hvem i norsk idrett?, s. 227.

## Eksterne lenker
*
Dominic Ogbechie

**Dominic Ogbechie** (født 15. mai 2002) er en engelsk friidrettsutøver som konkurrerer for Highgate Harriers i London. Han vant høydehopp under U18-EM i friidrett 2018, og satte ny U15-verdensrekord i høydehopp innendørs februar 2018 med 2,22 meter.

## Idrettskarriere
### 2017
Ogbechie deltok i det sørengelske U17-mesterskapet innendørs 2017, og vant der 60 meter med ny personlig rekord på 7,02. Han vant også lengdehopp. I det engelske U17-mesterskapet innendørs vant han høydehopp og kom på andreplass på 200 meter med ny personlig rekord på 22,35. 

Utendørs vant han 200 meter under det engelske U17-mesterskapet, med ny personlig rekord på 21,52, og han kom på fjerdeplass i høydehopp. 

### 2018
Han vant høydehopp under det sørengelske U17-mesterskapet innendørs i januar 2018, og han vant også høydehopp i det engelske U20-mesterskapet i februar, der han satte ny personlig rekord med 2,12 meter. I det engelske U17-mesterskapet innendørs vant han høydehopp med ny U15-verdensrekord og britisk U17-rekord, da han hoppet 2,22 meter. Han vant også lengdehopp med 7,53 meter, som var en forbedring av den britiske U17-rekorden med 31 cm.

16 år gammel deltok han i det engelske U20-mesterskapet utendørs i juni, og vant der høydehopp. Han deltok i U18-EM i friidrett 2018 i Győr i Ungarn, og vant der høydehopp med 2,16 meter.

## Referanser


## Eksterne lenker
* 
*  Profil hos The Power of 10
Tom Gilb

**Tom Gilb** (fullt navn **Thomas Steven Gilb**, født 1940) er en amerikansk systemingeniør, konsulent og forfatter, kjent for utviklingen av software metrics, software inspection, og evolusjonære prosesser.

## Biografi
Tom Gilb ble født i 1940 i Pasadena, California, USA. Han emigrerte til England i 1956 og har bodd i Norge siden 1958. Han begynte å jobbe for IBM i Norge i 1958 og ble en freelance konsulent i 1960.

Han er i dag en delvis pensjonert konsulent, forfatter og kursinstruktør, som jobber i partnerskap med sin sønn Kai Gilb. Han hjelper hovedsakelig multinasjonale kunder med å forbedre egen organisasjon og metoder gjennom å undervise i sin metode «evolutionary systems delivery» (Evo). Hans metode er basert rundt en hovedide om at all arkitekturfokus må baseres på å skape reell verdi for interessentene og at ingeniørprinsipper og den vitenskapelige metode alltid må ligge til grunnd når man skal planlegge og styre endringsprosjekter. For å understøtte dette har han utarbeidet et formelt ingeniørspråk for å spesifisere behov og krav og har navngitt dette språket «Planguage», som i «Planning Language». Han har holdt gjesteforelesninger ved universiteter i England, Europa, Kina, India, USA og Korea – og har vært «keynote speaker» ved titalls tekniske konferanser internasjonalt".

Han er medlem av INCOSE og er aktiv i den norske avdelingen, NORSEC, som ga ham en pris i 2003. Han holder kurs ved lokale avdelinger av INCOSE når han er på internasjonele reiser og ved INCOSE konferanser.

I 2012 ble han utnevnt til æresmedlem av the British Computer Society.

## Publikasjoner
Gilb har skrevet ni bøker og mange artikler. Et utvalg er:

* *Software Inspection*, 1993. .
* *Principles of Software Engineering Management*, 1988.  (19th printing).
* *Software Metrics (Winthrop computer systems series)*, 1977.
* *[[Competitive Engineering]]: A Handbook for Systems & Software Engineering Management using Planguage*, 2005. . (Planguage is a formal, natural language modelling notation invented by Gilb that adds rigour to the requirement documentation.)

## Referanser


## Eksterne lenker
* Gilb's website
* Tom Gilb holder foredrag på TedX i Trondheim i 2013 om hans ingeniørbaserte metode for å definere alle egenskaper og kvaliteter ved systemer
Runa Lillegård

**Runa Lillegård** (født 2001) er en norsk tidligere fotballspiller fra Alta.

## Karriere
Hun startet å spille fotball i Alta IF. Lillegård var aktiv også innen friidrett i ung alder. I juni 2014 løp hun 60-meteren på 7,99 sekunder. Per 2018 var 7,95 hennes beste på 60 meter, satt i 2015.

Hun fortsatte etter hvert fotballkarrieren i Bossekop, før hun gikk til Lyn i 2017. Hun var samme høsten med å rykke opp fra 1. divisjon med Lyn, og i 2018 debuterte hun i Toppserien.

18. desember 2021 ble det kjent at hun hadde skrevet under for Vålerenga. En hodeskade i 2022 førte til at hun senere måtte legge opp som fotballspiller.

Lillegård har landskamper for J15, J16, J17 og J19-landslaget til Norge. Hun var i den norske troppen til U19-EM i Sveits 2018.

## Referanser


## Eksterne lenker
*
Vitenskapsåret 1768

**Vitenskapsåret 1768** er en oversikt over hendelser, prisvinnere, fødte og avdøde personer med tilknytning til vitenskap i 1768.
__NOTOC__
## Oppdagelsesreiser
* Peter Simon Pallas begynner en ekspedisjon i Det russiske keiserdømmet. Rapporter ble fortløpende publisert under tittelen «Reise durch verschiedene Provinzen des Russischen Reichs» (*Reise gjennom forskjellige provinser i det russiske rike*).

## Geologi
* I Frankrike : Utvinning av kaolin starter i Saint-Yrieix-la-Perche for framstilling av porselen fra Limoges.

## Fysikk

* Joseph Wright of Derby maler «Et eksperiment med en fugl i en luftpumpe».

## Kjemi
* Carl Wilhelm Scheele isolerer hydrogen og andre stoffer. Han observerer hvordan sølvklorid blir mørkere av eksponering for lys, og at trekull absorberer gasser.

## Biologi
* Siste observasjon av stellersjøku i Barentshavet før utryddelsen.
*Caspar Friedrich Wolff får publisert begynnelsen av «De Formatione Intestinarum» (*Om tarmens dabnnelse*) i tidsskriftet for "Det keiserlige akademiet for kunst og vitenskap" i St. Petersburg, et viktig verk innen embryologien.
* Josephus Nicolaus Laurenti får publisert beskrivelsen av klassen reptiler i «Specimen Medicum, Exhibens Synopsin Reptilium Emendatam cum Experimentis circa Venena» om de giftige egenskapene ved krypdyr og amfibier. Han får også publisert «Il Dragone», beskrivelsen av olm, en av de første beretningen om et huledyr i den vestlige verden.
* Lazzaro Spallanzani utfordrer teorien om spontan generasjon av mikroorganismer.

## Botanikk
*Bougainvillea klassifiseres for første gang i Brasil av Philibert Commerçon, en botaniker som fulgte med Louis Antoine de Bougainvilles jordomseiling.
* Henri-Louis Duhamel du Monceau får publisert «Traité des arbres fruitiers» (*Avhandling om frukttrær*), Paris.

## Matematikk
* Nicolas de Condorcet får publisert «Essai d’analyse».
* Leonhard Euler bruker lukkede kurver, senere kalt Euler-diagram, for å illustrere et syllogistisk resonnement.

## Prisvinnere
* Copleymedaljen: Peter Woulfe, irsk kjemiker, for eksperimenter med  destillering av syrer, flyktige alkali og andre stoffer.

## Fødsler
* 21. mars – Joseph Fourier (død 1830, fransk matematiker og fysiker.
* 18. juli - Jean-Robert Argand (død 1822), fransk matematiker.
* Ukjent dato − Wang Zhenyi (død 1797), kinesisk astronom.

## Dødsfall

* 8. juni − Johann Joachim Winckelmann (født 1717), tysk arkeolog.
* 27. august − Giuseppe Simone Assemani (født 1687), libanesisk-italiensk orientalist.
* 11. september - Joseph-Nicolas Delisle (født 1688), fransk astronom.

## Referanser
Hjem te deg

***Hjem te deg*** er et musikkalbum med Elle Melle, utgitt i 2013. 

### Sporliste
# «Prikken øve ien»
# «På denne til her i fjor»
# «Ka om eg traff deg nå»
# «Hold meg»
# «Perla i et skjell»
# «Du sko vært her nå»
# «Hjem te deg»
# «Seil mens d e vind»
# «By»
# «Samen uden deg»
Çekmeköy

**Çekmeköy** er en by med 248 859 innbyggere (2017) i den tyrkiske provinsen İstanbul. Den ligger nordøst for Ümraniye, sørøst for Beykoz og vest for Sancaktepe.

## Referanser
Şile

**Şile** er en by med 35 131 innbyggere (2017) i den tyrkiske provinsen İstanbul. Den ligger sør for Svartehavet.

## Referanser
Sancaktepe

**Sancaktepe** er en by med 402 391 innbyggere (2017) i den tyrkiske provinsen İstanbul. Den ligger nord for Maltepe, sørøst for Çekmeköy, øst for Ümraniye og vest for Sultanbeyli.

## Referanser
Sultanbeyli

**Sultanbeyli** er en by med 329 985 innbyggere (2017) i den tyrkiske provinsen İstanbul. Den ligger nordvest for Pendik og øst for Sancaktepe.

## Referanser


## Eksterne lenker
*
Ümraniye

**Ümraniye** er en by med 699 901 innbyggere (2017) i den tyrkiske provinsen İstanbul. Den ligger nord for Ataşehir, sørøst for Beykoz, øst for Üsküdar og vest for Çekmeköy.

## Referanser
Ataşehir

**Ataşehir** er en by med 423 372 innbyggere (2017) i den tyrkiske provinsen İstanbul. Den ligger nord for Kadıköy, sør for Ümraniye, øst for Üsküdar og vest for Maltepe.

## Referanser


## Eksterne lenker
*
Prinseøyene

**Prinseøyene** er et distrikt som består av fem øyer med 14 907 innbyggere (2017) i den tyrkiske provinsen İstanbul.
## Referanser
Pendik

**Pendik** er en by med 698 260 innbyggere (2017) i den tyrkiske provinsen İstanbul. Den ligger nord for Marmarahavet, sørøst for Sultanbeyli, øst for Kartal og vest for Tuzla.
## Referanser
Kostnadseffektivitetsanalyse

**Kostnadseffektivitetsanalyse** er en type samfunnsøkonomisk analyse hvor en vurderer ulike tiltak mot hverandre. Kostnadseffektivitetsanalyse er aktuelt i de tilfeller der nytten av tiltakene er den samme, men kostnaden er ulik. Analysen skal dermed finne det tiltaket som oppnår målet til lavest mulig kostnad.

Kostnadseffektivitetsanalyse er beslektet med nytte-kostnadsanalyse og kostnad-virkningsanalyse.

## Referanser


## Litteratur
*Direktoratet for økonomistyring. (2014). *[https://web.archive.org/web/20180724213727/https://dfo.no/filer/Fagomr%C3%A5der/Utredninger/Veileder-i-samfunns%C3%B8konomiske-analyser.pdf Veileder i samfunnsøkonomiske analyser]*. Besøkt 5. juli 2018.
Kartal

**Kartal** er en by med 463 433 innbyggere (2017) i den tyrkiske provinsen İstanbul. Den ligger nord for Marmarahavet, sør for Sultanbeyli, øst for Maltepe og vest for Pendik.
## Referanser
Maltepe

**Maltepe** er en by med 497 568 innbyggere (2017) i den tyrkiske provinsen İstanbul. Den ligger nordøst for Marmarahavet, sørøst for Ataşehir, sørvest for Sancaktepe, øst for Kadıköy og vest for Kartal.

## Referanser
Gjønaelva kraftverk

**Gjønaelva kraftverk** er et vannkraftverk nær Gjønavatnet i Fusa kommune i Vestland.

Det er et elvekraftverk som utnytter et fall på 238 meter i Gjønaelva.

Installert effekt er 3,2 MW fra en peltonturbin. Årsproduksjon er 10,1 GWh.

Utbyggingen var et samarbeid mellom Fusa Kraftlag og Sunnhordland Kraftlag.

## Referanser


## Kilder
* 
* NVE vannkraftdatabase
* Fusa Kraftlag
Kasakhstan i Junior Eurovision Song Contest

**[[Kasakhstan]]** debuterte i **[[Junior Eurovision Song Contest]]** i 2018, som ble arrangert i Minsk, Belarus. Det var også første gangen Kasakhstan hadde deltatt i en Eurovision-konkurranse. Landets første bidrag var sangen «», framført på kasakhisk og engelsk av . Bidraget ble valgt ut gjennom en nasjonal finale, arrangert av den kasakhiske kringkasteren Khabar Agency.

## Deltagere

## Stemmehistorikk

## Galleri

File:JESC 2018 partisipants. Daneliya Tuleshova (Kazakhstan) (3).jpg|Danelïja Tölesjova i Minsk (2018).
File:Erżan Maksim.jpg|Jerzjan Maksim framfører «Armanyngnan Qalma» under Junior Eurovision Song Contest i Gliwice 2019.
File:Beknur Alinur kz jesc2021.jpg|Älinur Khamzïn og Beknur Zjänibeknuly framfører «Jertegi älemi» under Junior Eurovision Song Contest i Paris 2021.
|Qaraqat Basjanova framfører «Forever» under Junior Eurovision Song Contest i 2020.


## Se også
* Kasakhstan i Tyrkvisjonens sangkonkurranse
* Kasakhstans uigurer i Tyrkvisjonens sangkonkurranse

## Referanser


## Eksterne lenker
* Offisiell nettside for Junior Eurovision Song Contest
* Kasakhstan i Junior Eurovision Song Contest
Grøslandselva kraftverk

**Grøslandselva kraftverk** er et vannkraftverk  i Flå kommune i Buskerud.

Det er et elvekraftverk som utnytter et fall på 209 meter i Grøslandselva.

Installert effekt er 5 MW fra en peltonturbin. Årsproduksjon er 9,9 GWh.

Skiltet på stasjonen sier 4,7 MW og 8,9 GWh. NVE sier 5 MW og 9,9 GWh. Ikke uvanlig at tallene spriker.

## Referanser


## Kilder
* 
* NVE vannkraftdatabase
* Småkraft
* Hallingdølen: Grøslandselva kraftverk opna
Olaug Tvedten

**Olaug Tvedten** (født 2000) er en norsk fotballspiller fra Stord som spiller for Brighton & Hove Albion.

## Karriere

### Tidlig karriere
Hun spilte for Idrettslaget Trott på Stord utenfor Bergen, og hospiterte med Arna-Bjørnar på La Manga februar 2015. Hun ble Trotts første landslagsspiller da hun i mai 2015 ble tatt ut til J16-landslaget.

### Avaldsnes (2016–2021)
Sommeren 2016 gikk hun til Avaldsnes. Der var hun blant annet med å ta cupgull i 2017, samt spilte påfølgende kamper i Mesterligaen i fotball for kvinner 2017/18. I januar 2018 signerte hun en ny toårskontrakt som proff i klubben.

### Vålerenga (2021–2025)
I august 2021 signerte hun en kontrakt ut 2023-sesongen med Vålerenga. Hun debuterte for Vålerenga i Champions League-kvalifiseringen mot Häcken, den 1. september 2021. Hun var med å ta cupgull med Vålerenga samme høst. 

I juni 2023 forlenget hun kontrakten med klubben. Hun ble seriemester med Vålerenga i 2023, samme sesong ble hun delt toppscorer i Toppserien med 13 mål. Nettstedet *Sportskollektivet* utnevnte henne til «årets spiller» i Toppserien 2023.

I 2024 var hun med å vinne både serien og cupen med Vålerenga, samt å ta klubben til gruppespill i Champions League for første gang. I oktober 2024 scoret hun Vålerengas første mål i Champions League-gruppespill borte mot Arsenal på Emirates Stadium. Med 13 mål og ni målgivende pasninger hadde hun flest målpoeng i Toppserien 2024. Ved sesongslutt toppet hun NTB-børsen, og ble kåret til årets spiller i Toppserien både av NTB og av Toppfotball Kvinner og TV 2.

## Landslag
Tvedten har landskamper for en rekke aldersbestemte landslag. Hun spilte for Norge i U17-EM 2017 og U19-EM 2018.

I oktober 2020 ble hun tatt ut til det norske A-landslaget for første gang. I november 2024 ble hun tatt ut på A-landslaget for andre gang. Hun fikk debuten på A-landslaget i den avgjørende EM-kvalifiseringskampen mot Nord-Irland på Ullevaal Stadion, den 3. desember 2024.

## Annet
Hun begynte i 2016 på Haugesund Toppidrettsgymnas.  

Olaug er niese av tidligere håndballspiller Håvard Tvedten.

## Meritter

#### Med Avaldsnes

* Norgesmester: 2017

#### Med Vålerenga

* Seriemester: 2023, 2024

* Norgesmester: 2021, 2024

## Referanser

## Eksterne lenker
*
Maren Winsnes

**Maren Pauline Holst Vinsnes** (født 9. januar 1826 i Hurdal , død 16. mars 1910 i Kristiania) var en norsk forfatter. 

Hun var datter av forfatteren Hanna Winsnes og presten Paul Winsnes, og var oppkalt etter foreldrenes nære venner Poul Holst og hans hustru Maren. Hun vokste opp på Tanum prestegård i Vestfold, og da hun var 19 flyttet familien til Vang i Hedmark. Som ung underviste foreldrene henne i blant annet fransk, tysk, historie og kristendom. Hun bodde med foreldrene store deler av sitt liv og drev husholdningen for dem. Moren døde i 1872. Da faren pensjonerte seg i 1875, flyttet hun med ham til Nøste like utenfor Drammen, der hun ble boende noen år etter hans død. Hun forble ugift og barnløs, og de siste seksten år av sitt liv bodde hun i Kristiania.   

I tillegg til sine egne utgivelser omarbeidet hun også noen av morens koke- og husholdningsbøker. I sin første bok skrev hun blant annet om svenske krigsfanger i Drammen, og denne ble oversatt til svensk. Hun fikk også trykket flere fortellinger i tidsskrifter, så som «En Søndag hos gamle Professor Strøm på Eker» (1889), «Træet. Et eventyr» (1892), «Professorens nye Pige» (1894), «Spådommen» (1897) og diktet «Da høsten kom» (1898).    

Hun ble begravet på Vår Frelsers Gravlund.  

## Bibliografi

### Bokutgivelser
* 1880: *I Drammen for sytti Aar siden* (roman)
* 1881: *Prestens Ansøgning* (roman)
* 1883: *Herodes den store. Dramatisk digtning* (skuespill)
* 1901: *Den fremmede Svend – Fortælling omarbeidet efter Hanna Vinsnes*

### Noveller og dikt publisert i tidsskrifter (utvalg)

* 1889: «En Søndag hos gamle Professor Strøm på Eker» (novelle)
* 1892: «Træet. Et eventyr» (novelle)
* 1894: «Professorens nye Pige» (novelle)
* 1897: «Spådommen» (novelle)
* 1898: «Da høsten kom» (dikt).

## Referanser
Sigdestad kraftverk

**Sigdestad kraftverk** er et vannkraftverk i Ålfoten i Bremanger kommune i Vestland.

Det er et elvekraftverk som utnytter et fall på 141 meter i Storelva.

Installert effekt er 9 MW fra en francisturbin. Årsproduksjon er 28 GWh.

Kraftverket er bygget av Norsk Grønnkraft. Eier er Sigdestad Kraftverk AS, som eies av Småkraft og grunneiere.

## Referanser


## Kilder
* 
* NVE vannkraftdatabase
* Norsk Grønnkraft 
* Småkraft
Generell likevektsteori

**Generell likevektsteori** er en retning innen samfunnsøkonomi som søker å forklare tilbud, etterspørsel og priser i en økonomi med flere markeder. Generell likevektsteori tar derfor hensyn til at endringer i tilbud, etterspørsel og pris i ett marked vil påvirke tilbud, etterspørsel og priser i andre markeder, og søker å finne likevekt i alle markeder samtidig. Generell likevekt skiller seg dermed fra partiell likevekt, som ser på likevekt i et enkeltmarked.

Sentralt i analysen er at det er vekselvirkninger mellom markedene på vei mot likevekt. Endres tilbud, pris eller etterspørsel i ett marked, påvirker det i sin tur det andre; endringen som skjer i det andre, påvirker det første igjen, og så videre. Vekselvirkningene fortsetter frem til man er i en ny likevekt.

Slike sammenkoblinger mellom markeder kan være av forskjellig art. Et eksempel er at endringer i etterspørselen i råvaremarkedet kan påvirke prisen både i råvaremarkedet og i markedet for ferdige produkter. To andre tilfeller er produkter som er substitutter eller komplementer til hverandre. Substitutter er varer som kan erstatte hverandre slik at en prisøkning på det ene resulterer i at man etterspør mer av det andre; togreiser blir for eksempel mer attraktivt når prisen på flybilletter øker. Komplementære varer er på sin side varer som konsumeres sammen slik at en prisøkning på den ene varen fører til at etterspørselen etter begge varer går ned, slik som datamaskiner og programvare.

## Referanser


## Litteratur
* 
*
Kostnad-virkningsanalyse

**Kostnad-virkningsanalyse** er en type samfunnsøkonomisk analyse som benyttes til å rangere alternative tiltak mot samme problem.  Kostnad-virkningsanalyse er aktuelt i tilfeller hvor det er forskjellige nytteffekter av alternativene, men disse ikke kan måles i kroner. Kostnadene måles derimot i kroner.

I tilfeller hvor nytten kan måles i kroner, bruker man isteden nytte-kostnadsanalyse. Kostnadseffektivitetsanalyse brukes når nytten av alternativene er den samme, men kostnadene varierer.

## Referanser


## Litteratur
*Direktoratet for økonomistyring. (2014). *[https://web.archive.org/web/20180724213727/https://dfo.no/filer/Fagomr%C3%A5der/Utredninger/Veileder-i-samfunns%C3%B8konomiske-analyser.pdf Veileder i samfunnsøkonomiske analyser]*. Besøkt 5. juli 2018.
Storåselva kraftverk

**Storåselva kraftverk** er et vannkraftverk i Snåsa kommune i Trøndelag.

Det er et elvekraftverk som utnytter et fall på 124 meter i Storåselva.

Installert effekt er 25,5 MW fra tre francisturbiner. Årsproduksjon er 75 GWh.

## Referanser


## Kilder
* 
* NVE vannkraftdatabase
* NTE Vannkraft
* Skanska (bilder)
Helgheim kraftverk

**Helgheim kraftverk** er et vannkraftverk på nordsiden av Jølstravatnet i Sunnfjord kommune i Vestland.

Det er et elvekraftverk som utnytter et fall på 242 meter i Helgheimselva.

Installert effekt er 2,7 MW fra en peltonturbin. Årsproduksjon er 8 GWh.

Sognekraft eier 50 % av Nydalselva Kraft AS.

## Referanser


## Kilder
* 
* NVE vannkraftdatabase
* Sognekraft
Østkystrap

**Østkystrap** er en undersjanger av hiphop som er delt på grunnlag av regionen. Denne stilen ble til i New York tidlig på 1970-tallet, og den er forankret i old school hiphop (Jírová, side 25). Nelson George beskriver de gamle old school hiphop-erne som «et løst samfunn av energiske, kreative og ganske naive unge mennesker fra Bronx og Upper Manhattan som vokste opp på 1970-tallet» (Nelson, side 20). Til sjangeren old school tilhører mennesker som opprettet mye av grunnlaget for hiphop som DJ Kool Herc, Afrika Bambaataa og Grandmaster Flash. Denne undersjangeren er sterkt påvirket av jazz og reggae. Til østkyst-artister tilhører for eksempel Jay-Z, KRS-One, LL Cool J og The Notorious B.I.G (Jírová, side 25).

## Litteratur
*
*
Arthur Cecil Pigou

**Arthur Cecil Pigou** (1877–1959) var en britisk samfunnsøkonom særlig kjent for sitt arbeid innen velferdsøkonomi. Pigou hadde sin utdannelse fra King’s College ved University of Cambridge, hvor han overtok professoratet til Alfred Marshall da sistnevnte trakk seg tilbake i 1908.

Pigous viktigste verk var *[[The Economics of Welfare]]* fra 1920. Her videreutviklet han Marshalls konsept om eksternaliteter. Han har også gitt navn til pigouskatter, det vil si skatter som søker å rette opp nevnte eksternaliteter. 

## Referanser
Nicholas Kaldor

**Nicholas Kaldor, baron Kaldor** (født **Káldor Miklós** 12. mai 1908 i Budapest i Ungarn, død 30. september 1986 i Cambridgeshire i Storbritannia) var en britisk samfunnsøkonom ved University of Cambridge (1965–1975). Han har kommet med viktige bidrag i teorien inntektsfordeling, økonomisk vekst og velferd. Kaldor var også interessert i konjunkturer. Han var også mye brukt som rådgiver for internasjonale organisasjoner og den britiske regjeringen. Sammen med John Hicks utviklet han Kaldor-Hicks-kriteriet, en svakere variant av Pareto-kriteriet som benyttes mye i velferdsøkonomi og nytte-kostnadsanalyser.

## Referanser


## Eksterne lenker
* 
*
Ringvirkning

**Ringvirkninger** er i alminnelighet virkninger som brer seg i stadig videre kretser, som ringer i vann.

I samfunnsøkonomi er *ringvirkninger* (engelsk: *wider economic impacts*) en term som blir brukt i forbindelse med nytte-kostnadsanalyse. I en nytte-kostnadsanalyse beregner man nytte og kostnader i de markedene som blir direkte berørt av et tiltak. Ved en veiutbygging ser man for eksempel på hvilken nytte trafikantene har av tiltaket. En veiutbygging kan imidlertid føre til effekter også i andre markeder, for eksempel at arbeidsmarkedet blir utvidet. Slike effekter kalles ringvirkninger.

## Se også
* Synergieffekt

## Referanser


## Litteratur
* Hagen et al. (2012). NOU 2012:16: *[https://www.regjeringen.no/no/dokumenter/nou-2012-16/id700821/sec1 Samfunnsøkonomiske analyser]*. Besøkt 5. juli 2018.
Sarıyer

**Sarıyer** er en by med 344 876 innbyggere (2017) i den tyrkiske provinsen İstanbul. Den ligger nord for Beşiktaş, nordøst for Şişli, sør for Svartehavet og vest for Bosporos.

## Referanser
Kâğıthane

**Kâğıthane** er en by med 442 694 innbyggere (2017) i den tyrkiske provinsen İstanbul. Den ligger nordøst for Beyoğlu, nordvest for Şişli, sørvest for Sarıyer og øst for Eyüp.

## Referanser
Arnavutköy (İstanbul)

**Arnavutköy** er en by med 261 655 innbyggere (2017) i den tyrkiske provinsen İstanbul. Den ligger nord for Başakşehir og nordøst for Çatalca.

## Referanser
John Gowdy

**John M. Gowdy** (født 1946) er en amerikansk samfunnsøkonom ved Rensselaer Polytechnic Institute i Troy i delstaten New York i USA.

Gowdy har en bachelorgrad i antropologi fra American University i 1967 og mastergrad i samfunnsplanlegging ved University of Rhode Island fra 1972. Doktorgraden tok han i økonomi ved West Virginia University i 1980.

Hans forskning kretser rundt verdsetting av biodiversitet og økosystemtjenester, evolusjonær økonomi, bærekraftig utvikling, klimaendringer og adferdsøkonomi.

## Referanser
John Chipman

**John Somerset Chipman** (1926–2022) var en kanadisk samfunnsøkonom som er professor emeritus ved University of Minnesota siden han gikk av som professor i 2007. Han har sin bachelor- og masterutdannelse i økonomi fra McGill University, mens han tok doktorgraden ved Johns Hopkins University. Chipman ble innvalgt i National Academy of Sciences i 1993. Han mottok Brinellmedaljen i 1954.

Chipmans forskning kretser rundt internasjonal handel, økonometri, økonomisk historie og velferdsøkonomi.

## Referanser
Çatalca

**Çatalca** er en by med 69 057 innbyggere (2017) i den tyrkiske provinsen İstanbul. Den ligger nordøst for Silivri og nordvest for Büyükçekmece.

## Referanser


## Eksterne lenker
*
Gaziosmanpaşa

**Gaziosmanpaşa** er en by med 497 959 innbyggere (2017) i den tyrkiske provinsen İstanbul. Den ligger nordøst for Bayrampaşa, nordvest for Eyüp og sørvest for Sultangazi.

## Referanser
Bayrampaşa

**Bayrampaşa** er en by med 274 197 innbyggere (2017) i den tyrkiske provinsen İstanbul. Den ligger nord for Zeytinburnu, nordvest for Fatih, sørvest for Gaziosmanpaşa øst for Esenler og vest for Eyüp.

## Referanser


## Eksterne lenker
*
Esenler

**Esenler** er en by med 454 569 innbyggere (2017) i den tyrkiske provinsen İstanbul. Den ligger nord for Güngören, nordøst for Bağcılar, sørøst for Başakşehir og vest for Bayrampaşa.

## Referanser
Polomolok

**Polomolok** er en kommune på øya Mindanao på Filippinene. Den ligger i provinsen South Cotabato i regionen SOCCSKSARGEN, like nordvest for General Santos City.

Vulkanen Matutum ligger nord i kommunen.

## Historie
Fastere bosetting tok til på 1950-tallet i forbindelse med styrt migrasjon fra det nordlige Filippinene, for å avhjelpe befolkningspresset der og for å ta i bruk det tynt befolkede Mindanao. Den 21. august 1957 ble kommunen opprettet ved dekret gitt av president Carlos P. Garcia. Veksten var moderat til å begynne med, inntil ananasprodusenten Dole Food Company etablerte seg her.

## Barangayer
Kommunen er inndelt i 23 smådistrikter, barangayer, hvorav 19 er klassifiserte som landsbygdsdistrikt og kun 4 som tettstedsdistrikt. Hele kommunen har 152&nbsp;589 innbyggere (folketelling 2015) hvorav 48&nbsp;390 bor i tettbebyggelsen.

## Referanser




## Kilder
* National Statistical Coordination Board, Filippinene 

## Eksterne lenker
*
Bahçelievler (İstanbul)

**Bahçelievler** er en by med 598 454 innbyggere (2017) i den tyrkiske provinsen İstanbul. Den ligger nord for Bakırköy, sør for Bağcılar, sørvest for Güngören og øst for Küçükçekmece.

## Referanser
Güngören

**Güngören** er en by med 296 967 innbyggere (2017) i den tyrkiske provinsen İstanbul. Den ligger nordvest for Zeytinburnu, sør for Esenler, sørøst for Bağcılar og øst for Bahçelievler.

## Referanser
Bağcılar

**Bağcılar** er en by med 748 483 innbyggere (2017) i den tyrkiske provinsen İstanbul. Den ligger nord for Bahçelievler, nordvest or Güngören, sørøst for Başakşehir og øst for Küçükçekmece.

## Referanser